'Regering van Afrikaner kan in kuberruimte bestaan' - Stormfront
'Regering van Afrikaner kan in kuberruimte bestaan'
10-22-2005, 07:54 AM #1
'n AFRIKANERREGERING wat in die kuberruimte bestaan, is een van die voorstelle wat gedoen word deur prof. Marinus Wiechers, oudprofessor in staats en volkereg aan Unisa, op die tweedagkonferensie oor art. 235 en die politiek van selfstandigheid wat op Orania gehou word.
Wiechers en ander politieke meningsvormers, soos dr. Frederik van Zyl Slabbert, prof. Jakes Gerwel, prof. Danie Goosen en mnr. Flip Buys, is die sprekers.
Die fokuspunt is die moontlikhede wat art. 235 van die Suid Afrikaanse Grondwet bied om federalisme en plaaslike selfstandigheid van gemeenskappe te versterk.
Wiechers voer aan dat kuberruimtes en die skepping van virtuele landskappe en instellings bokant en buite bestaande grense en inrigtings vandag 'n werklikheid geword het veral namate mense al hoe meer met hul rekenaars tot hierdie kuberruimtes toegang verkry en vrylik daarin rondbeweeg.
"Die gedagte dat Afrikanergemeenskappe hier en selfs oorsee hulself in die kuberruimte kan organiseer tot 'n 'virtuele regering' om Afrikaanse kultuur en taalerfenisse te bewaar en Afrikanerbelange te bevorder, is dus nie vergesog nie.
"Vir so 'n virtuele regering kan daar deur al die belanghebbende partye en instansies 'n grondwet opgestel word, kan daar op 'n vrywillige grondslag lidmaatskap en aanhorigheid gewerf word, 'kieserregistrasie' onderneem word, partypolitieke aktiwiteite georganiseer word, verkiesings gehou word, virtuele regeringsinstansies soos 'n parlement en uitvoerende organe verkies word, begrotings aangeneem en 'belastings' onder aanhoriges gehef word."
Hy voer verder aan dat 'n virtuele regering om Afrikanergemeenskappe saam te snoer inderdaad 'n kragtige "staat binne 'n staat" kan word om Afrikaanse kultuur en taalerfenisse te bewaar en te bevorder.
Dit hoef glad nie die bestaande staatsorde te bedreig nie.
"Vir die meeste Afrikaners sal die gedagte aan 'n virtuele Afrikanerregering om die bestaande staatsorde te ondermyn en om grootskaalse wrywing en 'n nuwe rassemeerderwaardigheid te skep, heeltemal verwerplik wees. 'n Virtuele Afrikanerregering om die bestaande staats en politieke orde te verruim en aan te vul, behoort in beginsel uiters aanvaarbaar te wees."
Om die virtuele Afrikanerregering uit die kuberruimtes na die aarde te bring om sodoende die moontlikheid van selfstandigheid en selfbeskikking binne 'n territoriale entiteit te bewerkstellig moet 'n Afrikanergemeenskap bereid wees om homself te hervestig as 'n plaaslike gemeenskap met 'n plaaslike owerheid.
Wiechers se gevolgtrekking is dat vir die doeleindes van vestiging van die virtuele regering op die "vaste aarde" van 'n plaaslike territoriale entiteit en binne die jurisdiksie van 'n plaaslike owerheid, hoef dié plaaslike territoriale entiteit met sy plaaslike regering glad nie groot en welvarend te wees nie, want die virtuele regering se kieserskorps strek wêreldwyd en sy bronne van inkomste kom dus van oral en heeltemal buite die grense van die klein plaaslike entiteit waar hy sy voete op die aarde het.
Wiechers is ook van mening dat sou die Afrikaner - wat ook lid van 'n inheemse Afrika gemeenskap is - binne die raamwerk van art. 235 'n weg van selfbeskikking en selfstandigheid vind, dit 'n voorbeeld en inspirasie vir baie ander gemeenskappe in die land en Suider Afrika kan wees om binne die nasionale staat ook 'n soortgelyke model vir vreedsame naasbestaan te vind.
Kry dit by:
Wereldraad van Kerken noemt bestaan van Israël een 'zonde' jnwb Algemene discussie 5 07-14-2011 12:29 PM
Laaste Afrikaner-vesting kan val. Xboers SA General Forum 0 11-23-2009 08:05 AM
Nuwe Afrikaner Regering Voortrekker SA General Forum 3 11-11-2005 02:21 PM
Iran ontkent bestaan van geheime kerncentrales Tilbo Nieuwsberichten 1 12-13-2002 12:08 PM
Page generated in 2.44206 seconds with 11 queries